સ્કૂલમાં જાય એટલે શિક્ષકોની આખી ટીમ તૈયાર હોય આતશબાજી કરવા. બાળકને શેમાં રસ છે અને શેમાં નથી એ જાણવાની તસ્દી લીધા વગર દરેકને ફરજિયાત નક્કી કરેલા ૭ થી ૮ વિષયો ભેજામાં મારી મચેડીને ઘુસાડવાના. અને એથી પણ આગળ ટ્યુશનમાં મોકલી એ ઘડામ ઘડામવાળી આતશબાજી બાળકોના કુમળા નાના મગજમાં… એટલે શરૂઆત આ બધા ફટાકડાની નાનપણથી જ થઈ જાય છે. માણસના જીવનમાં મઝા લો, દાઝતા રહો, ધુમાડો ફેલાવો કે ગમે તે કરો અને ભણતરના સુરસુરિયા કરો. આના વગર છૂટકો નહીં એટલે નહીં.